kardosdrur/scandi-wiki huggingface dataset:
Skovburre

Skovburre (Arctium nemorosum), ofte skrevet skov-burre, er en 80-150 centimeter høj plante i kurvblomst-familien. Den har store blomsterkurve, der sidder på bueformet udstående grene.

Beskrivelse 
Skovburre er en toårig urt med matgrønne blade, der er filtede på undersiden og glatte på oversiden. De 3-4 centimeter brede kurve sidder på bueformet udstående grene. Kurvens svøbblade er mere eller mindre hvidfiltede. Både de indre og ydre svøbblade har en indadbøjet, krogformet spids, hvilket skiller arten fra filtet burre, hvor de indre svøbblade har ret spids. Blomsterne har rød krone og blå støvknapper.

Udbredelse 
Arten er udbredt i Europa.

I Danmark er skovburre temmelig almindelig på frodig og fugtig bund i skove. Den er dog sjælden i Vest- og Nordjylland. Blomstringen sker i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Glat burre

Glat burre (Arctium lappa) er en toårig, 80-150 centimeter høj plante i kurvblomst-familien. Den har 3-4 centimeter store blomsterkurve, der sidder i en halvskærmlignende stand. Kurvsvøbbladene er glatte og alle hagekrummede i spidsen. Planten er i øvrigt mere eller mindre filtet-håret.

Udbredelse i Danmark 
I Danmark findes glat burre hist og her langs veje og ved bebyggelse. Den er dog sjælden i Vest- og Nordjylland. Blomstringen sker i juli til september.

Glat burre som grønsag 
Roden af glat burre spises som en grønsag i Japan og går under navnet Gobo.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Kurvblomst-familien
Æselfoder-slægten

Æselfoder-slægten (Onopordum) er en slægt af planter, der består af omkring 60 arter, hvoraf en enkelt findes vildtvoksende i Danmark.

Arter 
Den danske art i slægten:
 Æselfoder (Onopordum acanthium)

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Planteslægter
Kurvblomst-familien
Cody McFadyen

Cody Walton McFadyen (født 13. februar 1968 i Fort Worth, død 17. maj 2023) var en amerikansk krimiforfatter.

McFadyen udkom på dansk med bogserien om FBI-agenten Smoky Barrett.

Bøger 
 2012 – Skyggen (originaltitel Shadow Man)
 2012 – Dødens ansigt (originaltitel The Face of Death)
 2013 – Satans Sjæl (originaltitel The Darker Side)
 2015 – Efterladt (originaltitel Abandoned)
2018 – Bødlens værksted (originaltitel The Truth Factory)

Eksterne henvisninger 
 
 Interview med Cody McFadyen: http://krimifan.dk/interview-med-cody-mcfadyen/ 

Krimiforfattere fra USA
Personer fra Texas
İmralı

Imrali er en ø i Marmarahavet. Øen har et areal på 9,98 km2 og det højeste punkt er 217 moh.

Øen er omdannet til et fængsel, som Robben Island. Her sidder Abdullah Öcalan fængslet siden 1999.

Eksterne henvisninger 

Øer i Tyrkiet
Marmarahavet
Petoro

Petoro er et norsk statlig aktieselskab med ansvar for at varetage de forretningsmæssige forhold knyttet til statens direkte økonomiske engagement i olie og gasudvinding på norsk kontinentalsokkel, og overvåger også Statoils produktion på vegne af staten.

Bente Rathe var formand i Petoro i perioden 2002–2007.

Selskabet blev stiftet 9. maj 2001.

Referencer

Eksterne henvisninger 
 Officiel hjemmeside

Statsejede virksomheder fra Norge
Olieselskaber fra Norge
Stavanger
Etableret i 2001
Magnus 3. af Mecklenburg-Schwerin

Magnus 3. af Mecklenburg-Schwerin (født 4. juli 1509 i Stargard, død 28. januar 1550 i Bützow) var en tysk prins, søn af hertug Henrik den fredelige og hertuginde Ursula.

I 1516 blev han som mindreårig valgt til biskop af Schwerin, men først i 1532 blev han indsat i embedet. I 1543 giftede han sig på Kiel slot med prinsesse Elisabeth af Danmark. Ægteskabet forblev barnløst. Han døde 40 år gammel, før sin far, og blev derfor aldrig regerende hertug af Mecklenburg-Schwerin. Han blev gravlagt i Bad Doberaner Münster.

Eksterne henvisninger 
 Magnus III. von Mecklenburg-Schwerin på emecklenburg.de

Huset Mecklenburg
Databeskyttelsesdagen

Databeskyttelsesdagen blev stiftet i Danmark i 2011 af organisationer og interessenter uden partipolitisk tilknytning og uafhængig af specifikke myndigheds- og erhvervsinteresser. Dagen er tilknyttet Europarådets internationale databeskyttelsesdag, "Data Protection Day", som første gang blev afholdt i Danmark i 2012.

Data Protection Day blev indstiftet af Europarådet i 2006 og fejres hvert år den 28. januar, siden 2007. Formålet er at skabe øget opmærksomhed om beskyttelse af persondata og privatliv i erkendelse af at "der er en nøje sammenhæng mellem at sikre de fundamentale menneskerettigheder herunder informationssikkerhed og privatlivsbeskyttelse og befolkningernes velfærd og tryghed i Europa." Dagen fejres også internationalt som "Data Privacy Day" 

I Danmark blev Databeskyttelsesdagen første gang markeret den 28. januar 2012 ved et arrangement afholdt i Landstingssalen på Christiansborg Slot.

Siden 2015 markeres dagen også ved et arrangement organiseret af Plesner, Dansk Industri og Rådet for Digital Sikkerhed.

Databeskyttelsesprisen 

I oktober 2014 indstiftedes Databeskyttelsesdagens Pris. Prisen tildeles "som anerkendelse for initiativer der gavner det enkelte menneskes databeskyttelse". Prisen blev første gang uddelt den 28. januar 2015 og gik til radiovært og journalist Anders Kjærulff for sit program i Radio24syv, "Aflyttet". I 2016 gik til Christian Freitag, formand for Praktiserende Lægers Organisation, for PLO's engagement i DAMD-sagen. Navnet på prisen blev i 2016 ændret til Databeskyttelsesprisen fra det tidligere Databeskyttelsesdagens Pris.
I 2017 gik prisen til EU-Domstolen.
I 2018 gik prisen til Henning Mortensen, Rådet for Digital Sikkerheds formand. I 2019 gik prisen til Christian Panton .

Eksterne henvisninger

Noter 

Mærkedage
Privatliv
Landkreis Heidekreis

Heidekreis (indtil 31. juli 2011 Landkreis Soltau-Fallingbostel) er en Landkreis i den centrale del af tyske delstat  Niedersachsen, nord for Hannover på Lüneburger Heide. Landkreisens administration ligger i byen  Bad Fallingbostel.
Der var 139.641   indbyggere i  landkreisen, som er inddelt i  9 selvstændige kommuner og  3 Samtgemeinden.

Geografi 
Heidekreis er præget af landskaberne  Lüneburger Heide og Viehbruch. 

De nordligste kommuner i området  Bispingen, Schneverdingen og Neuenkirchen ligger for størstedelens vedkommende i Naturpark Lüneburger Heide.

Nabokreise 
Heidekreis grænser til (med uret fra nord): Landkreisene Harburg, Lüneburg, Uelzen og Celle, til  Region Hannover samt landkreisene Nienburg/Weser, Verden og Rotenburg (Wümme).

Vandløb
I Heidekreis løber floderne: Aller, Bomlitz, Böhme, Fulde, Gilmerdinger Bach, Hahnenbach, Grindau, Leine, Luhe, Mehlandsbach, Örtze, Soltau, Veerse, Warnau, Wiedau, Wietze (Örtze), Wümme.

Byer og kommuner 

Kreisen havde   indbyggere pr.    

Kommuner

Samtgemeinden med deres kommuner

* markerer administrationsby

Kommunefrit område
 Osterheide (adm. Oerbke)  ()

Eksterne kilder/henvisninger 

  Officielt websted  for Heidekreis 

Heidekreis
Sigismund Toduță

Sigismund Toduță (født 17. maj 1908 i Simeria - død 3. juli 1991 i Cluj-Napoca, Rumænien) var en rumænsk komponist, lærer, pianist og musikolog.

Toduta studerede komposition, klaver og pædagogik på musikkonservatoriet i Cluj-Napoca (1926-1930).

Han studerede derefter i Rom på Academia Santa Cecilia (1936-1938) hos Ildebrando Pizzetti og Alfredo Casella.

Toduta har skrevet 5 symfonier, operaer, orkesterværker, korværker, kammermusik, koncerter etc.

Han underviste i komposition på Musikkonservatoriet i Cluj-Napoca, hvor han senere blev rektor.

Udvalgte værker 

 Symfoni nr. 1 (1954) - for orkester
 Symfoni nr. 2 "Til minde om George Enescu" (1955) - for orgel og orkester
 Symfoni nr. 3 "Ovid" (1957) - for orkester
 Symfoni nr. 4 (1962 rev. 1975) - for orkester
 Symfoni nr. 5 "I gammel stil" (1977) - for orkester

Eksterne kilder/henvisninger 

 Om Sigimund Toduta på last.fm

Komponister fra Rumænien
Pianister fra Rumænien
Lærere
Sisimiut vandkraftværk

Sisimiut vandkraftværk er et vandkraftværk på Grønland bygget 2007-2010 af Pihl & Søn, som med 2 generatorer og samlet kapacitet 15 MW forsyner Sisimiut med strøm gennem en 27,4 km lang 60 kV transmissionslinje.
Ved udnyttelse af vandtrykket fra en højdeforskel på 78,6 meter ledes vandet gennem en sprængt tunnel på 4.700 meter og 400 meter trykledning.
Kraftværket drives af Nukissiorfiit.

Eksterne links 
 Vandkraftværk, Sisimiut –  Nukissiorfiit
 Sisimiut vandkraftværk åbnet – energy-supply.dk 8. april 2010

Vandkraftværker i Grønland
Vandkraftværk
Qorlortorsuaq vandkraftværk

Qorlortorsuaq vandkraftværk er et vandkraftværk på Syd-Grønland, som forsyner byerne Qaqortoq og Narsaq med elektricitet fra dets 2 Francis-turbiner med samlet effekt på 7,6 MW.

Værket blev bygget 2003-2007 af Energikonsortiet I/S under ledelse af Pihl & Søn i samarbejde med islandske Landsvirkjun.

Energikonsortiet anlagde voldgiftssag mod bygherren Nukissiorfiit for mangelfuld projektstyring og fik medhold og efterbetaling på 57 millioner kr.

Eksterne links 
 Vandkraftværket i Qorlortorsuaq skrider fremad – KNR 19. september 2005
 Pihl i millionstrid om vandkraftværk i Grønland  – business.dk 14. marts 2013
 Forlig i sagen om Qorlortorsuaq-vandkraftværket – Sermitsiaq 24. marts 2014

Vandkraftværker i Grønland
Qaqortoq
Jeffery Deaver

Jeffery Deaver (født 6. maj 1950) er en amerikansk forfatter.

Bøger på dansk 
 Forrådt (Praying for Sleep), 1995
 Tavse gidsler (A Maiden's Grave), 1997
 Carte blanche (Carte Blanche), 2012

Eksterne henvisninger 

 Jeffery Deavers hjemmeside

Forfattere fra USA
Dave Mackay

David Craig Mackay (14. november 1934 – 2. marts 2015) var en skotsk fodboldspiller og -træner. Mackay huskes bedst for en meget succesfuld spillerkarriere hos Heart of Midlothian, det Double-vindende Tottenham Hotspur-hold fra 1961, og vinde ligaen med Derby County som manager. 

Han repræsenterede også  22 gange, og var med i deres trup til VM i fodbold 1958. Mackay var uafgjort med Tony Book fra Manchester City i kampens om Football Writers' Associations Footballer of the Year-pris i 1969 og blev senere kåret af the Football League som en af deres "100 Legends". Han blev beskrevet af Tottenham Hotspur, som en af deres bedste spillere.

Referencer

Eksterne henvisninger 
 
Dave Mackay Hearts Career Record
Dave Mackay Scotland Record 
Dave Mackay Scotland Football League Record
Dave Mackay Profile

Fodboldspillere fra Skotland
Fodboldspillere fra Heart of Midlothian F.C.
Fodboldspillere fra Tottenham Hotspur F.C.
Fodboldspillere fra Derby County F.C.
Fodboldspillere fra Swindon Town F.C.
Personer fra Edinburgh
Deltagere ved verdensmesterskabet i fodbold 1958
Madeline Miller

Madeline Miller (født 24. juli 1978 i Boston) er en amerikansk forfatter.

Bibliografi 
 Achilleus' sang (The Song of Achilles), 2013

Priser 
 2012 – modtaget Orange Prize for Fiction for The Song of Achilles

Referencer

Eksterne henvisninger 
 

Forfattere fra USA
Personer fra Boston
Biocid

Biocider er emner som kan slå levende organismer ihjel. Biocider betegnes ofte med et prefiks som angiver typen af organisme som midlet er virksomt mod, for eksempel pesticid (skadedyr), fungicid (svampe), algicid (alger), rodenticid (rotter), insekticid (insekter), baktericid (bakterier). 

En baktericid bekæmper bakterier, men behøver ikke nødvendigvis udrydde andre typer af mikroorganismer. Germicida er biocider som bekæmper et bredt spektrum af mikroorganismer som bakterier, svampe, parasitter og virus.

Se også 
 Gift
 Toxin
 Triclosan
 Triclocarban

 
Planteværn
Andrew Miller

Andrew Miller (født 29. april 1961 i Bristol) er en britisk forfatter.

Bøger på dansk
 Sindrig smerte (Ingenious Pain), 1999
 Casanova, 1999
 Ilt (Oxygen), 2004
 De uskyldige (Pure), 2013
 (Now We Shall Be Entirely Free), 2018

Priser og nomineringer
 1997 modtaget James Tait Black Memorial Prize for Ingenious Pain 
 1999 modtaget International IMPAC Dublin Literary Award for Ingenious Pain
 2001 nomineret til Booker Prize for Fiction for Oxygen
 2001 nomineret til Whitbread Novel Award for Oxygen
 2011 modtaget Costa Book Awards for Pure

Referencer 

Skønlitterære forfattere fra England
Engelsksprogede forfattere
Personer fra Bristol
Jennifer Weiner

Jennifer Weiner (født 28. marts 1970 i DeRidder, Louisiana) er en amerikansk forfatter og journalist.

Hendes bog, In Her Shoes, er filmatiseret med blandt andre Cameron Diaz, Toni Collette og Shirley MacLaine på rollelisten.

Bøger på dansk 
 God i sengen (Good in Bed), 2001
 I dine sko (In Her Shoes), 2003
 Små jordskælv (Little Earthquakes), 2005
 Seje piger (Certain Girls), 2009
 Bedste venner (Best Friends Forever), 2011
 Så kom du (Then Came You), 2012
 Det næstbedste (The Next Best Thing), 2013

Referencer

Eksterne henvisninger 
 
 
 

Forfattere fra USA
Journalister fra USA
Carlos Mesa

Carlos Diego Mesa Gisbert (født 12. august 1953) er en boliviansk historiker og tidligere boliviansk præsident og vice-præsident. 

Mesa, der er uddannet historiker, var en populær tv-journalist, kendt for sin troværdighed og upartiskhed. Hans popularitet fik præsidentkandidaten (MNR) Gonzalo Sánchez de Lozada til at vælge Mesa som sin vice-præsidentkandidat ved valget i 2002. Ved præsidentvalget blev Sánchez-Mesa valgt, og Mesa indtog embedet som vicepræsident den 6. august 2002. Som vicepræsident blev Mesa hurtigt involveret i de vanskelige politiske drøftelser om udnyttelsen af Bolivias naturgasressourcer. Gasspørgsmålet udviklede sig til egentlige uroligheder i landet der til sidst tvang Sánchez de Lozada til at træde tilbage og forlade landet, hvilket medførte, at Mesa den 17. oktober 2003 overtog Bolivias præsidentembede. 

Mesas periode som præsident var fortsat præget af de voldsomme uroligheder i landet, hvorfor Mesa indgav sin afskedsbegæring til kongressen den 7. marts 2005. Kongressen nægtede imidlertid næsten enstemmigt at acceptere afskedbegæringen. En ny afskedsbegæring blev givet den 6. juni 2005, hvilken begæring blev godkendt af kongressen den 10. juni, hvorefter Eduardo Rodríguez blev indsat som ny præsident.

Noter

Eksterne links 
 Baggrund om gaskonflikten i Bolivia om Mesas afgang

Historikere
Bolivias præsidenter
Personer fra La Paz
Politikere fra Bolivia
Formland

Formland Nordic Design Community er en dansk design- og interiørmesse, der afholdes i Messecenter Herning. Messen har eksisteret siden 1984. Messen afvikles to gange om året, til en forårs- og efterårsmesse. 

Besøgstallet var i 2015 10.273 personer.

Eksterne henvisninger 
Officiel hjemmeside 

Etableret i 1984
Messer
Kultur i Herning
Design fra Danmark
Interiør
Judy Finnigan

Judith "Judy" Finnigan (født 16. maj 1948 i Newton Heath i England) er en britisk tv-vært, forfatter og skribent.

Bøger på dansk
 Eloise, 2013

Eksterne henvisninger 
 
 
 

Tv-værter fra Storbritannien
Forfattere fra Storbritannien
Det blå Tog

Det blå tog (eng.The Mystery of the Blue Train) er en detektivroman af forfatteren Agatha Christie med Hercule Poirot som detektiv. Den udkom i original i 1928, men blev først oversat til dansk i 1952 på Carit Andersens Forlag "De trestjernede”, nr. 20.

Handling
Bogen handler om Katherine Grey, som har arvet en stor formue af sin afdøde arbejdssgiver, og rejser til Rivieraen med det såkaldte Blå tog.  På toget møder Katherine den velhavende, men ulykkelige, Ruth Kettering, enebarn af den amerikanske millionær Rufus Van Aldin og i ulykkeligt ægteskab med med den engelske adelsmand Derek Kettering. Ruths far har netop foræret hende et værdifuldt rubinsmykke, kaldet ’’Ildhjertet’’, som mange efterstræber. Da toget når frem til Cannes findes Ruth død i sin kupé og rubinen er forsvundet. Hercule Poirot rejser imidlertid også med toget og Van Aldin hyrer ham til at opklare mordet. Han benytter Katherine som assistent i opklaringen af sagen.

TV-film
I en TV – filmatisering fra 2005 spillede David Suchet Hercule Poirot og Elliott Gould Rufus Van Aldin.

Noter

Litteratur

Eksterne links
The Mystery of the Blue Train   Agatha Christies officielle hjemmeside
Romaner fra England
Agatha Christie
Far på færde

Far på færde er en dansk tv-serie i seks afsnit, sendt på DR fra den 8. november til den 13. december 1988.

Far på færde er skrevet af Ole Nørgaard og instrueret af Henning Ørnbak. Miniserien handler om møbelpolstreren Hans Peter (Kurt Ravn), der pludselig får at vide, at han har en søn på 20 (Thomas Mørk) med en engangsaffære fra dengang (Lone Helmer).

Desuden medvirker Peter Belli, Karen Berg, Jørgen Bidstrup, Gyda Hansen, Pernille Hansen, Dick Kaysø, Kirsten Norholt, Beatrice Palner, Hardy Rafn, Ove Sprogøe, Claus Strandberg, Charlotte Toft og Holger Vistisen.

Serien er produceret af Ib G. Rasmussen med scenografi af Leif Hedager.

Eksterne henvisninger 
 Far på færde  på DR Bonanza
 

Komedieserier fra Danmark
DR-serier
Danske tv-serier fra 1980'erne
Bonanza
Suzanne Rindell

Suzanne Rindell er en amerikansk forfatter.

Hendes debutroman The Other Typist (dansk Den anden kvinde) er blevet oversat til 15 sprog. 

Hun fik i 2018 en Ph.D i engelsk litteratur fra Rice University.

Bibliografi 
 The Other Typist (dansk oversættelse Den anden kvinde) (2013)
 Three-Martini Lunch (2016)
 Eagle & Crane (2018)
 The Two Mrs. Carlyles (2020)

Referencer

Eksterne henvisninger 
 www.suzannerindell.com/  

Forfattere fra USA
Suzanne Joinson

Suzanne Joinson er en britisk forfatter.

Bøger på dansk 
 En cyklende dame i Kashgar (A Lady Cyclist’s Guide to Kashgar), 2013

Eksterne links 
 http://www.suzannejoinson.com/

Forfattere fra Storbritannien
Viktor Arnar Ingólfsson

Viktor Arnar Ingólfsson  (født 12. april 1955 i Akureyri) er en islandsk forfatter.

Hans bøger er to gange blevet nomineret til Det Skandinaviske Kriminalselskabs pris Glasnøglen. Tre af hans fem noveller er blevet oversat til tysk. Desuden er Flateyjargáta blevet oversat til engelsk i februar 2012.

Bøger på dansk 
 Flatøgåden (Flateyjargáta), 2013

Referencer

Eksterne henvisninger 

 http://www.mmedia.is/~vai/n-english.html 
 

Forfattere fra Island
Niels Jørgensen (fodboldspiller)

Niels Christian Jørgensen (født 24. januar 1971 i Aarhus) er en dansk fodboldspiller.

Karriere 
I en tidlig alder var Niels Christian til prøvetræning i Glasgow Rangers. Han spillede det meste af sin karriere i AaB, inden han i 1995 skiftede til AGF. Her spillede han i tre år frem til 1998, hvor han skiftede til Aarhus Fremad. Han spillede samlet over 200 kampe i den bedste danske fodboldrække.

Han var en del af Danmarks trup til Sommer-OL 1992, hvor han spillede alle kampe. 

Niels Christian Jørgensen stoppede sin karriere i en tidlig alder grundet mange skader.

Personlige forhold 
I dag arbejder Niels Christian Jørgensen på Brøruphus Efterskole. I 2009 blev han ansat som målmandstræner for BMI.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Farsø/Ullits IK
Fodboldspillere fra AaB
Fodboldspillere fra AGF
Fodboldspillere fra Aarhus Fremad
Personer fra Farsø
Solanin

Solanin er en glykoalkaloid der forekommer i arter af natskygge-slægten (Solanaceae), fx kartoffel (Solanum tuberosum) og tomat (Solanum lycopersicum). Det kan befinde sig naturligt i alle dele af planten: blade, frugt og knolde. Solanin har svampe- og insektdræbende evner og er en af plantens naturlige forsvar. Alkaloidet blev først isoleret i 1820 fra bær af Sort Natskygge (Solanum nigrum), som den er opkaldt efter.

I for store koncentrationer er den yderst giftig og forårsager leverskade, endda med døden til følge. I små doser har solanin til gengæld vist sig at fremme immunforsvaret mod fx Salmonella-bakterier.

Giftighed 
Forgiftning af solanin udtrykker sig hovedsageligt via mave- og tarmforstyrrelser, såvel som neurologiske symptomer. Symptomer er bl.a. kvalme, diarré, opkast, mavekramper, halsbrænde, forstyrrelser af hjerterytme, mareridt, hovedpine og svimmelhed. I mere alvorlige tilfælde er der meldt om hallucinationer, sanseløshed, paralyse, feber, gulsot, udvidede pupiller, hypotermi og død.

Fordøjelse af solanin i moderate mængder kan forårsage død. Et studie viser at doser på 2-5 mg pr. kg kropsvægt kan forårsage symptomer på forgiftning og doser på 3-6 mg pr. kg kropsvægt kan være dødelig.

Symptomer optræder som regel 8-12 timer efter fordøjelse, men kan opstå så snart som 30 minutter efter at have spist mad med høje koncentrationer af solanin.

Saponiner
Gift
Medicin
Toksikologi
Plantekemi
Sahar Delijani

Sahar Delijani (født i 1983) er en iransk forfatter. Hendes debutnovelle, Children of the Jacaranda Tree, 
er publiceret i mere end 75 lande og er oversat til 28 sprog.

Bøger på dansk 
 Jacarandatræets børn (Children of the Jacaranda Tree), 2013

Referencer

Eksterne henvisninger 
 http://www.sahardelijani.com/en/ 

Forfattere fra Iran
Monika Peetz

Monika Peetz (født 1963) er en tysk manuskriptforfatter og forfatter.

Bøger på dansk 
 Tirsdagsfruerne (Die Dienstagsfrauen), 2013

Eksterne henvisninger 
 
 

Manuskriptforfattere fra Tyskland
Forfattere fra Tyskland
Kalle Blomkvist

Kalle Blomkvist er en detektiv i Astrid Lindgrens forfatterskab.

Med vennerne Eva-Lotta og Anders er han ridder af den Hvide Rose, som kæmper mod den Røde Rose om trofæet Stormumriken, som for uden for stående ser ud som en almindelig sten. Kalle kommer også på sporet af mystiske hændelser, som Eva-Lotta og Anders hjælper ham med at efterforske. Denne "detektiv-virksomhed" udgør hovedtemaet i Lindgrens bøger og filmene baseret på dem.

Fiktive personer fra Sverige
Astrid Lindgren
Giovanni Marinelli

Giovanni Marinelli henviser til:

 Giovanni Marinelli (geograf) (1846–1900) – italiensk geograf
 Giovanni Marinelli (politiker) (1879–1944) – italiensk politiker
Post Danmark Rundt 2015

Post Danmark Rundt 2015 var den 25. udgave af cykelløbet Post Danmark Rundt, og blev kørt fra den 4. august til den 8. august 2015. Det bestod af seks etaper fordelt på fem dage. Danmarks Cykle Union meddelte at 3. etape var den hårdeste nogensinde. Yderligere blev de sidste 50 kilometer af hver etape livetransmitteret på tv.

Hold 
Deltagerlisten bestod af fire hold fra UCI World Tour, ni professionelle kontinentalhold, alle fire danske kontinentalhold samt det danske landshold, der består af danske ryttere, hvis hold ikke stiller op i løbet. Det betyder, at der i alt startede 144 ryttere, fordelt på 18 hold, hvoraf 127 ryttere gennemførte.

Etaperne

1. etape

2. etape

3. etape

4. etape

5. etape

6. etape

Trøjernes fordeling gennem løbet

Klassement

Samlet klassement

Ungdomsklassement

Pointklassement

Bakkeklassement

Holdkonkurrence

Referencer
Hudø

Hudøy, Hudø eller Hui (dialekt) er en ø i Tønsbergfjorden i den vestlige del af Tjøme kommune. Hudøy er på omkring 1,4 km² og har en alsidig natur med alt fra nøgne klipper til til uberørt skov.

Hudøy er en af øerne i Tjømes skærgård som tidligere havde en fast bosætning, men øen har været ubeboet siden 1985. Omkring århundredeskiftet (19-20 århundrede) bøde der omkring 150 mennesker der. De fleste levede af en kombination af landbrug, fiskeri og skibsfart.

Øen ejes af Oslo kommune, og er mest kendt for sine feriekolonier eller sommerlejre for skolebørn fra byen. Feriekolonidriften begyndte på Hudøy i 1916. Feriekolonierne blev tidligere drevet direkte af Oslo kommune, men fra 1991 har kommunen samarbejdet med Kirkens bymisjon gennem Stiftelsen Hudøy. Hudøy har i dag 59 bygninger fordelt på 11 lejrsteder.

Forældre ved Løren skole i Oslo, arrangerer hvert år en tur for alle skolens elever, som går over 4 dage i juni måned. Grorud skole og Lutvann skole har tur hver andet år til øen.

Forfatteren Alf Larsen (1885-1967) kom fra Hudø. Aasmund Brynildsen (1917-1974) som kom fra Tjøme, udgav i 1974 erindringsbogen Hudø. Bilder fra en barndom med illustrationer af grafikeren Hans Gerhard Sørensen (1923-1999).

Eksterne kilder/henvisninger 

 Stiftelsen Hudøy
 Hudø gård 
 Fakta om feriekolonien  på bymisjon.no
 Løren skoles tur til Hudøy

Tjøme
Øer i Vestfold og Telemark